OpenLLM-France/wikimedia huggingface dataset:
# Arthur Kornberg

Arthur Kornberg (Brooklyn, New York, 1918ko martxoaren 3a - Stanford, 2007ko urriaren 26a) Estatu Batuetako biologoa izan zen.
Washingtongo Unibertsitateko Mikrobiologia Saileko irakaslea izan ondoren (1953-1959), Stanford Unibertsitateko Biokimika Saileko irakaslea izan zen. Medikuntzako Nobel Saria eskuratu zuen 1959. urtean, Severo Ochoarekin batera, azido nukleikoen sintesi artifiziala egiteagatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q295678
* Multimedia: Arthur Kornberg / Q295678
# Arthur Honegger

Oscar-Arthur Honegger (Le Havre, 1892ko martxoaren 10a - Paris, 1955eko azaroaren 27a) suitzar musikagilea izan zen.
Parisen jaio zen guraso suitzarrekin eta ia bizitza osoa Parisen eman zuen. Zurich eta Parisko kontserbatorioetan ikasi zuen eta Charles-Marie Widorren eta Vincent d'Indyren ikaslea izan zen. Frantziako Erresistentziako kide izan zen.
Les Six (Seiak) taldeko kide izan zen. Beste kideak Georges Auric, Louis Durey, Darius Milhaud, Francis Poulenc eta Germaine Tailleferre izan ziren.
Bere lanik ezagunena Antigone da, Jean Cocteauren libretoarekin eta bere lanik interpretatuena Pacific 231, lurrunezko tren-makina baten soinuak inspiratua.

## Lanak
### Orkestra musika

* Symphonie nº 1 (1930)
* Symphonie nº 2 (1941)
* Symphonie nº 3 (1946)
* Symphonie nº 4 (1946)
* Symphonie nº 5 (1950)
* Pastorale d'été (1920)
* Chant de joie (1923)
* Pacific 231 (mugimendu sinfonikoa) (1923)
* Rugby (1928)
* Mouvement symphonique nº 3 (1933)

### Concerto

* Concertino pour piano et orchestre H. 55 (1924)
* Concerto pour violoncelle (1929)
* Concerto da camera, pour flûte, cor anglais et cordes (1948)

### Ganbera-musika

* Intrada (1947)
* Quatuor à cordes n° 1 H. 15 (1916-17)
* Quatuor à cordes nº 2 H. 103 en ré majeur (1934-36)
* Quatuor à cordes nº 3 H. 114 en mi-majeur (1936-37)

### Pianorako musika

* Prélude, Arioso et Fughette sur le nom de BACH

### Ballet

* Le dit du jeu du monde, ballet pour orchestre de chambre en 12 actes, 1918

### Opera

* Judith, René Morax-en libretoa, 1925
* Antigone, Jean Cocteauren libretoa, 1927
* L'Aiglon

## Kanpo estekak

* Datuak: Q123164
* Multimedia: Arthur Honegger / Q123164
# Arthur Jermyn Hilberria eta Haren Familiari Buruzko Gertaerak

Arthur Jermyn Hilberria eta Haren Familiari Buruzko Gertaerak, ingelesez: Facts Concerning the Late Arthur Jermyn and His Family en inglés, H. P. Lovecraft estatubatuarrak idatzitako beldurrezko kontakizun labur bat da, 1920an idatzi eta 1921ean The Wolverine aldizkarian lehenbizikoz argitaratu zuen.

## Argumentua

Oharra: Atal honek istorio osoa edo amaiera argitzen du.
Istorioa Jermyn familia aberatsa eta bere senideei buruzkoa da, esploraketa, etnologia eta antropologian adituak. Haiseran Arthur Jermyn aurkezten da, familiako azken senidea eta haren amaiera tragikoa.
Familia honi buruzko kontakizuna aurrera doan heinean, sir Wade Jermyn (Arthurren arbasoa) aipatuko da, esploratzaile nabarmena, antzinako zibilizazioekin obsesionatua, eta Afrikara bidaian joana. Esploraketa hauek sir Waden patua zehaztu eta bere emaztea izango dena ezagutzera eramango dute, emazte honen nortasuna sekretupean gorde beharko du, eta bere ondorengo guztiengan eragin handia izango du, bereziki Arthurrengan, kontakizun honetako protagonista nagusia, bere buruaz beste egin eta leinu madarikatuari amaiera emanez.
* Datuak: Q4316555
* Multimedia: Facts Concerning the Late Arthur Jermyn and His Family / Q4316555
# Arthur Lee

Arthur Taylor Lee, Arthur Porter Taylor jaioa (Memphis, 1945eko martxoaren 7a - ib., 2006ko abuztuaren 3a) estatubatuar abeslari eta egile abeslaria izan zen. Kalifornia bizi izan zen bost urte zituenetik eta han ezagutu zuen Johnny Echols. 1965ean Love taldea sortu zituen. Bryan MacLean eta Ken Forssi batu zitzaizkion taldeari. Taldearen hainbat abestiren egilea izan zen. Forever Changes diskoaren ondoren taldeko kideak bota eta kide berriak bildu zituen. 1990eko hamarkadan denbora eman zuen kartzelan.
# Arantxa Lazkano

Arantxa Lazkano (Zarautz, 1949ko apirilaren 23a) irakaslea, bikoizle, gidoilari eta euskal zinema zuzendaria da. 1994an, zuzendari berrien Goya Sariarako hautagaia izan zen, zuzendari berri onenaren kategorian.

## Ibilbidea

Lazkanoren lehenengo fim luzea, Urte Ilunak, Donostiako Zinemaldian aurkeztu zen lehenengoz, Zabaltegi izeneko atalean, zuzendari berrien filmei bideratua. Gerraosteko urteak hartuta, Itziar izeneko haur baten istorioa kontatzen du filmak. Santiago de Pabloren arabera, filmak ez zuen bestelako arrakastarik lortu bere estreinaldian, besteak beste, argudioan, narrazioan eta estiloan izandako zenbait hutsuneengatik, hala ere, film elebidunaren indarguneei dagokionez, aurretiaz egindako dokumentazio lana eta egoeraren konplexutasuna adieraztea lortu zuela nabarmentzen du. Bestalde, Katixa Agirrek adierazten duenez, Urte ilunak euskaraz ekoiztutako lehenengo film luzea izan zen.

## Filmagintza

| Urtea | Filma | Iraupena |
| 1993 | Urte ilunak | Film luzea |
| 1989 | Maider | Film laburra |

## Erreferentziak

* 1 2 3 (Gaztelaniaz) Intxausti, Aurora. (1993-09-18). «Arantxa Lazkano: 'Me gusta el cine que se hace con pasión"» El País ISSN 1134-6582. (Noiz kontsultatua: 2024-09-14).
* ↑ (Gaztelaniaz) Los años oscuros.. Premios Goya.
* ↑ (Ingelesez) «San Sebastian Film Festival» sansebastianfestival (Noiz kontsultatua: 2024-09-14).
* ↑ (Gaztelaniaz) de Pablo, Santiago. (1997). «El franquismo en el País Vasco en Los años oscuros, Arantza Lazkano» La Historia que el Cine nos cuenta. El mundo de la posguerra 1945-1995: 129-138..
* ↑ (Gaztelaniaz) Katixa, Agirre. (2021). «Lenguas minoritarias en streaming: el caso del cine en euskera en Netflix» Communication & Society 34 (4): 103-115. ISSN 0214-0039..

## Kanpo estekak

* Artikulua imdb.com
* Euskadiko Filmategia
* Datuak: Q12253839
# Arantxa Moñux

Arantxa Moñux Agote (Donostia, 1957ko apirilaren 23a) gipuzkoar aktore eta bikoizketa-aktorea da. 2014an La noche del ratón film laburrean aritu zen.

### Bikoizketa
#### Marrazki bizidunak

* Doraemon Nobita pertsonaia.
* Hirukiak Ane pertsonaia.
* Shin-chan Tooru Kazama pertsonaia.
* Pokémon (1. eta 5. denboraldiak) Ash Ketchum pertsonaia.
* Kalimero Priscilla pertsonaia.
* Rui, Zid txikia Rui pertsonaia.

## Kanpo estekak

* Datuak: Q19948054
# Arantxa Ramos

Arantxa Ramos Plasencia (Barakaldo, 1988ko irailaren 9a -) bizkaitar igerilaria da, libre estiloan aditua.
Lehendabizikoz 2008ko Olinpiar Jokoetan hartu du parte, 4x200 m. txandakan.
# Arantxa Kaltzada

Arantxa Kaltzada (Donostia, 1969 - ) euskal herritar kazetaria da. Gaztetatik Intxaurrondo eta Gros auzoetako aldizkarietan lan egin ondoren, Herri Irratian hasi zen lanean 1989 urtean. 2005 urtean Euskadi Irratian hasi zen lanean. 2009 urtean, Euskadi Irratiko programazio arduradura izendatu zuten.
# Artzeña

Artzeña Arabako herri desagertu bat da, gaur egungo Trebiñuko udalerriko lurretan kokatuta zegoena. Uste da Golernio eta Meana herrien artean zegoela.

## Historia

Herri honi buruz ezagutzen den lehen aipamen idatzia 1257 urtekoa da. Hieronimo Aznar Calahorrako eta La Calzadako gotzainak Arceynna izeneko herria aipatzen du Trebiñuko artzapez-barrutian.

## Ondare galdua

* Artzeñako Ama Birjinaren baseliza

## Erreferentziak

* ↑ Euskaltzaindiaren Onomastika Batzordea. (2002-07-04). Barrendegien izendegiak. Gasteiz, 87 or. (Noiz kontsultatua: 2020-04-23).
* ↑ (Gaztelaniaz) López de Guereñu Galarraga, G.. (1989). Toponimia alavesa seguido de Mortuorios y despoblados y Pueblos alaveses. in: Onomasticon Vasconiae. Euskaltzaindia, 536 or. ISBN 9788485479481. (Noiz kontsultatua: 2020-04-23).
* ↑ Lekuona Etxabeguren, M.. Idaz-lan guztiak: 7. Kondaira (E). , 28 or. (Noiz kontsultatua: 2020-04-23).

## Kanpo estekak

* Datuak: Q54801021
# Artzibarko udaletxea

Artzibarko udaletxea Artzibar nafar udalerriko udaletxea da.
Artzibarko Udalaren egoitza da eta Nagore kontzejuan kokatuta da.

## Eraikina

Nagoren dago, ibarraren erdigune geografikoan, Urrobi ibaiaren eskuinaldean. Behe solairua eta bi solairu altu dituen eraikuntza zaharra da. Nagusian, harrizko portada du eta, gainerako paramentua, zarpiatuta eta margotuta dago. Bere arkitektura inguruko ohiko arkitekturan integratzen da.

## Erreferentziak

* Nafarroako Entziklopedia Handia | ARTZIBAR. (Noiz kontsultatua: 2021-10-29).

## Ikus, gainera

* Artzibar

## Kanpo estekak

* Datuak: Q109659663
# Artzentaleseko Herri Plataforma

Artzentaleseko Herri Plataforma Espainiako Alderdien Legea onartu ondoren Artzentalesn sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 27 izan ziren boto nuluak, emandako botoen %5,15.

## Ikus, gainera

* Espainiako Alderdien Legea

## Kanpo estekak

* Datuak: Q12254254
# Artzesilao

Artzesilao (antzinako grezieraz: Ἀρκεσίλαος; K.a. 315-K.a. 240), Pitanan jaioa, Eolian, filosofo greziarra eta Atenasko Akademia ertaina edo bigarrenaren sortzaileetako bat izan zen.
Teofrasto, Polemon, Krantor Ziliziakoa eta Krates Atenasekoaren ikaslea, azken honen oinordekoa izan zen Akademian, baita bere eraldaketaren egilea ere, Platonen baieztatze positiboak ahuldu, eszeptizismoa berreskuratu eta metodo sokratikoa berriz indartzean jartzeagatik bereizten dena, ironia, galde egitea eta zalantza, eztabaida filosofikoetan erabiliz. Hala ere, bere eszeptizismoa ez da ordena moralera hedatzen, baizik eta ordena espekulatibo eta metafisikora mugatzen dela
Sokratesek "gauza bakarra dakit, ez dakidala ezer" esan bazuen, Artzesilaok "ezer ez dakidala ere ez dakit ziur" gehitzen du.
Etikan, Artzesilao, "gogo handi"aren platondar doktrina, gogoaren asaldaezintasunera murrizteagatik nabarmentzen da.
# Audenshaw

Audenshaw, Ingalaterrako iparraldean dagoen udalerri bat da, Manchester Handian.
2011n 11.409 biztanle zituen.
* Datuak: Q2575099
* Multimedia: Audenshaw / Q2575099
# Auderghem

Auderghem (nederlanderaz: Oudergem) Brusela-Hiriburua eskualdeko 19 udalerritako bat da. Bruselako gainerako udalerriak bezala, ofizialki elebiduna da. 2011ean 31.457 biztanle zituen.

## Hiri senidetuak

* Vallauris (Frantzia)
* Patmos (Grezia)

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q272228
* Multimedia: Auderghem / Q272228
# Audenasa

Audenasa (Autopistas de Navarra SA izen ofiziala, Nafarroako Autobideak euskaraz, AUDENASA laburtua) autobideko enpresa bat Nafarroan, Itínere enpresaren filiala.
Enpresa 1973n sortu AP-15 autobideko kudeatzeko.

## Historia
### Nafarroako autobidea

Autobide honen historia 1973ko uztailean hasi zen, Audenasa enpresa sortu zenean. Horri esker, lanak zuzenean has daitezke, obra publiko-pribatu gisa diseinatu baita, eta zati pribatuak azpiegitura eraiki eta ustiatzen du, zorra onbideratu arte. 1974rako autobide ia osoa eraikitzen hasi ziren, 1976ko urtarrilean lehen tartea inauguratzea ahalbidetu zuena: Noain-Tafalla.
Urtebete geroago, 1977ko uztailean, Tafalla eta Castejón arteko zatia martxan jarri zen, Tutera eta Iruña arteko ibilbideak 80 kilometro eskasetan egiteko aukera emanez. Azken zati horri, 1978ko apirilean, AP-68 autobidearen lotunea egokitu zitzaion Castejón inguruan, eta, horrela, Zaragozarako eta Logroñorako etorkizuneko ibilbideekin lotu zen.
1980an, martxoan, autobidearen azken tartea inauguratu zen, Berriozar eta Irurtzun lotuz. Horrela, autobidea amaituta zegoen. Hala ere, Irurtzun eta Tutera arteko trafiko guztia Iruñetik igarotzen zen, eta, ondorioz, egungo Iruñeko mendebaldeko erronda eraiki zuten agintariek, AP-15 autobidearen bi zatiak lotuko zituena. Hala ere, honek A-15 izena izango luke, doakoa izango litzatekeelako. 1991n inauguratu zen.
Autobidea hainbat urtez aritu zen lanean. 1993ko abenduan, Audenasak saneamendu-aldia amaituta zegoela adierazi zuen, hau da, autobidea eraikitzeko gastua itzulita zegoela bidesariei esker.
Autobidea 2029ko ekainean itzuliko da Nafarroako Gobernuaren eskuetara. Orduan amaituko ziren bidesariak.

## Ikus, gainera

* Nafarbide
* Bidegi
* Interbiak

## Kanpo estekak

* Datuak: Q100144676
# Auderath

Auderath Alemaniako udalerria da. Renania-Palatinatua estatuan kokatuta dago, [[Cochem-Zell (barrutia)|Cochem-Zell]] barrutian. 2014an 629 biztanle zituen 6,19 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q553530
* Multimedia: Auderath / Q553530
# Audeloncourt

Audeloncourt Frantziako udalerria da, Marne Garaia departamenduan dagoena, Ekialde Handia eskualdean. 2013an 100 biztanle zituen.

## Demografia
### Biztanleria

2007an Audeloncourt udalerrian erroldatutako biztanleak 100 ziren. Familiak 48 ziren, horien artean 24 pertsona bakarrekoak ziren (16 bakarrik bizi ziren gizonak eta 8 bakarrik bizi ziren emakumeak), 8 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 63 etxebizitza zeuden, 49 familiaren etxebizitza nagusia ziren, 8 bigarren erresidentzia ziren eta 6 hutsik zeuden. 61 etxeak ziren eta 2 apartamentuak ziren. 49 etxebizitza nagusietatik 44 bere jabearen bizilekua ziren, 2 alokairuan okupaturik zeuden eta 3 doan lagata zeuden; 4 etxek bi gela zituzten, 4 etxek hiru zituzten, 13 etxek lau zituzten eta 28 etxek bost zituzten. 31 etxek euren parking plaza propioa zuten azpian. 21 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Audeloncourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 8 |
| 0 | 80-84 | 4 |
| 0 | 75-79 | 4 |
| 4 | 70-74 | 8 |
| 0 | 65-69 | 0 |
| 8 | 60-64 | 0 |
| 4 | 55-59 | 0 |
| 12 | 50-54 | 12 |
| 0 | 45-49 | 0 |
| 4 | 40-44 | 4 |
| 0 | 35-39 | 0 |
| 4 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 8 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 60 ziren, horien artean 45 aktiboak ziren eta 15 inaktiboak ziren. 45 pertsona aktiboetatik 41 lanean zeuden (25 gizon eta 16 emakume) eta 4 langabezian zeuden (2 gizon eta 2 emakume). 15 pertsona inaktiboetatik 3 erretiraturik zeuden, 5 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 bestelako produktu industrialen fabrikazioko enpresa zen, 1 garraio enpresa zen eta 1 zerbitzu enpresa zen.
2000. urtean Audeloncourt udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1102483
* Multimedia: Audeloncourt / Q1102483
# Archemitra

Archemitra Tineidae familiako tximeleta genero bat da. Bere espezie tipoa Archemitra iorrhoa da.

## Espezieak

| Espeziea | Irudia | Egoera |
| Archemitra iorrhoa | | daturik gabe |

## Kanpo estekak

* Datuak: Q4785895
* Espezieak: Archemitra
# Archena

Archena Murtziako Erkidegoko udalerria da, Ricoteko Haranaren bailara naturalean kokaturik dagoena. 2020ko erroldaren arabera, herriak 19.428 biztanle ditu.

## Ikus, gainera

* Murtziako udalerrien zerrenda

## Kanpo estekak

* (Gaztelaniaz) Archenako udalaren webgunea.
* Datuak: Q632621
* Multimedia: Archena / Q632621
# Archboldomys maximus

Archboldomys maximus Archboldomys generoko animalia da. Karraskarien barruko Muridae familian sailkatuta dago.

## Ikus, gainera

* Archboldomys
* Muridae
# Archdale (Ipar Carolina)

Archdale Ipar Carolinako hiri bat da. Guilford konderrian kokatua dago. 2010ean 11.415 biztanle zituen, 21,27 kilometro koadrotan banatuta.

## Ikus, gainera

* Guilford konderria

## Kanpo estekak

* Datuak: Q632476
# Axoplasma

Axoplasma, biologiari dagokionez, neuronaren axoiaren barnean dagoen zitoplasmari deritzo. Axoplasma, likido likatsu bat da. Bere barnean, neurohodiak, neurofilamentuak, mitokondriak, bikortxoak eta bexikak daude. Likido likatsu honen barruan, osagai guztiak suspentsio egoeran daude. Axoplasmaren funtzioa, bere zati higikorren garraioa da, sinapsi bexikekin gertatzen den bezala.

## Ikus, gainera

* Nerbio-sistema

## Kanpo estekak

* Datuak: Q2874819
# Axonema

Axonema zilio eta flageloen barne egiturari deritzo. Oinarrian, mikrotubuluz osaturik dago, eta, mugikortasunari dagokionez, ezinbesteko osagaia da.

## Egitura

Axonemaren luzera, zilioetan, mikrometro batzuetakoa baino ez da, flageloetan, milimetro bat baino gehiagoko neurrira hel daitekeen bitartean. Bere diametroa, 0,2 milimetrokoa da. Axonema, zilioen kanpo mintzak inguratzen du. Mintz hau, plasma mintzaren mende dago. Axonemaren osagai guztiak, zilioen jaiotokian daude.
Axonemak, 9 mikrotubulu periferiko pare eta 2 zentral ditu. Pare periferikoetako mikrotubuluak, pixkat etzanda bezala daude. Honela kontuak, mikrotubuluetako bat (A), beti dago axonemaren erdigunetik gertuago bestea baino, (B). A mikrotubulua, txikia da, baina osoa. B mikrotubulua, berriz, A mikrotubulu baino handiagoa da, baina ez da osoa, 3 aurrefilamentu falta baitzaizkio A mikrotubuluaren ondoan duen bere paretan. A mikrotubuluak, 13 aurrefilamentu ditu. B mikrotubuluak, berriz, 10 bakarrik.

## Besoak

A mikrotubuluak dineinaz osaturiko besoak ditu, guztiak norantza berean aurkitzen direnak. Dineina, 10 polipeptido kateren konplexua da, zelula motaren arabera, aldatu egin daitezkeenak. Puxika erako buru bikoitz edo hirukoitz batez osaturik dago. Buru hau, ATP bidez, ondoko pareko B mikrotubuluari lotu daiteke. Azkenik, bere A mikrotubulura denbora guztian lotuta aurkitzen duen txorten luzeago bat ere badu.
Nexinak mikrotubuluen pare periferikoak euren artean konektatzen ditu. Konexio erradialak, pare periferikoetako A mikrotubuluak, mikrotubulu zentralak inguratzen dituen proteina "leka" batekin konektatzen dituen zubiak dira. Zubi hauek buru edo konkor batean amaitzen dira.
Zilio eta flageloen mugimendua, ATPren mende dago.

## Kanpo estekak

* Datuak: Q792605
* Multimedia: Axoneme / Q792605
# Axpe

Axpe izan daiteke:

## Toponimoa

* Axpe-Martzaa: Atxondo haraneko auzoa.
* Axpe (Busturia): Busturiako auzoa.
* Axpe (Erandio): Erandioko auzoa.

## Abizena

* Florentzio Axpe (1871-1957), apaiza.
* Rafael Axpe (1954), tiratzailea.

## Ekonomia

* Axpe Consulting, bizkaitar enpresa.
# Arlas

    Artikulu hau Nafarroako eta Zuberoako mendiari buruzkoa da; Nafarroako herri hustua gaitzat duena beste hau da: «Arlas (Azkoien)»
Arlas Mendebaldeko Pirinioetan dagoen mendia da, Nafarroa eta Bearno artean. 2.044 metro ditu, eta Euskal Herriko mendirik altuenetan hamahirugarrena da.

## Abiapuntuak

Mendi honetara igotzeko lekurik ohikoena San Martingo Harria da, hortik igoerak 45 minutu inguru hartzen duelarik. Bertzela, Aretteko eski estaziotik ordu bat eta 15 minutukoa da.

## Ikus, gainera

* Nafarroako Pirinioa
* Larrako mendigunea.
* Nafarroa Garaiko mendiak.

## Kanpoko estekak

* Euskal-Herria.org/Arlas mendia

## Kanpo estekak

* Datuak: Q2024489
* Multimedia: Arlas / Q2024489
# Arlecdon

Arlecdon, Ingalaterrako ipar-mendebaldeko dagoen herri bat da, Cumbria konderrian.
2016an 746 biztanle zituen.
* Datuak: Q4792110
* Multimedia: Arlecdon / Q4792110
# Arlegi

Arlegi Galar Zendeako kontzejua da. 2007ko urtarrilaren 1eko erroldaren arabera, herriak 90 biztanle ditu.

## Demografia eta biztanleria

Arlegiko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 71 | 71 | 69 | 91 | 92 | 87 | 85 | 90 |

## Kanpo estekak

* Datuak: Q2861604
* Multimedia: Arlegui / Q2861604
# Arlanzón (ibaia)

    Artikulu hau ibaiari buruzkoa da; beste esanahietarako, ikus «Arlanzón».
Arlanzón Burgosko ibaia da, Arlanzaren ibaiadarra dena. San Millan haitzan, Demandako mendilerroan, jaioa 115 kilometroko ibilbidea egiten du.

## Ibaiadarrak

| ezkerraldetik Canalejas San Llorente Rilales Cueva Linares Cardeñadijo Los Ausines Mozuelo Cogollos | eskuinaldetik Pequera Tranco Aido Valdecarros Vena Ubierna Úrbel Estépar Hormazuelas Penilla Principal Calleja |

## Zeharkatutako herriak

* Pineda de la Sierra
* Villasur de Herreros
* Arlanzón
* Ibeas de Juarros
* San Millán de Juarros
* Castañares
* Burgos
* Villalbilla de Burgos
* Buniel
* Frandovínez
* Estépar
* Pampliega

## Kanpo estekak

* Datuak: Q14761
* Multimedia: Arlanzón River / Q14761
# Arlee (Montana)

Arlee Ameriketako Estatu Batuetako erroldak esleitutako leku bat da. Lake konderrian dago, Montana estatuan. 720 biztanle ditu, 16,75486 kilometro koadroko azaleran banatuta.

## Ikus, gainera

* Lake konderria

## Kanpo estekak

* Datuak: Q968428
* Multimedia: Arlee, Montana / Q968428
# Arla–Berron geltokia

Arla–Berron Espainiako Gaztela eta Leongo tren geltoki bat da, Mena Harana udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Bilbo — Leon

## Zerbitzuak
### Eskualdeko tren

Renfe Feve
 Zerbitzua  Hasiera  Ibilbidea  Amaiera ⁠
R4Bilbo ConcordiaAmetzola • Basurto–Ospitalea • Zorrotza–Zorrozgoiti • Irauregi • Zaramillo • Sodupe • Aranguren–Geltokia • Aranguren–Geralekua • Zalla • Balmaseda • Arla–Berron • Ungo–Nava • Mercadillo • Cadagua • Bercedo • Quintana • Espinosa de los Monteros • Redondo • Sotoscueva • Pedrosa • Dosante–Cidad • Robredo–Ahedo • Soncillo • Arija • Llano • las Rozas • Montes Claros • los Carabeos • Mataporquera • Cillamayor • Salinas de Pisuerga • Vado–Cervera • Castrejon de la Peña • Villaverde–Tarilonte • Santibañez de la Peña • Guardo–Geralekua • Guardo–Geltokia • la Espina • Valcuende • Puente Almuhey • Cerezal de la Guzpeña • Prau de la Guzpeña • Llama de la Guzpeña • Valle de las Casas • Sorriba • Cistierna • la Ercina • Boñare • la Veciella • Matallana de Toriu • San Feliz • Asuncion/UniversidadLeon Matallana :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q107976027